Tere tulemast saatesse "Apologeetikaminut"
Sul on selgitamiseks ainult minut.
Küsitleme maailma juhtivaid apologeete,
et pakkuda vastuseid huvitavatele küsimustele.
Kuidas vastaksid ateisti väitele,
et moraal on kõigest sotsiaalsete tingimuste tulemus?
Nõustuksin temaga.
Kui Jumalat pole olemas, on tal täiesti õigus.
Sel juhul, mida peame moraalseks,
on kõigest kõrvalprodukt bioloogilisele evolutsioonile
ja sotsiaalse keskkonna mõjule.
Kui aga on olemas Jumal, kes annab inimmõistust ületava
aluse moraaliväärtustele ja -kohustustele,
siis isegi kui avastame need väärtused ja kohustused
tänu evolutsioonile ja sotsiaalsetele oludele,
ei tee see veel neid väärtusi ebaobjektiivseks.
Võrdluseks: füüsilises maailmas on objektiivne reaalsus,
mis kehtib iseseisvalt meist sõltumata,
kuid meie järkjärguline, ekslik arusaam füüsilisest maailmast
ei tühista selle maailma objektiivset reaalsust.
Kui moraalsed väärtused avastatakse vähehaaval,
mitte ei leiutata,
siis meie puudulik arusaam moraalsest maailmast
ei tühista selle maailma objektiivset olemasolu
nagu ka meie puudulik arusaam füüsilisest maailmast
ei tühista selle objektiivset olemasolu.
Küsimus taandub sellele, kas Jumal on olemas.
Kui Jumal on olemas, siis moraaliväärtused pole kõigest
bioloogilise ja sotsiaalse evolutsiooni kõrvalprodukt.
Kui aga Jumalat ei ole olemas, siis on ateistil täielik õigus.
Hästi öeldud.
Soovitame W. L. Craig'i raamatut "On Guard"
Tõlkinud: Reeli Napp